Escala temporal xeolóxica

La escala temporal xeolóxica, escala de tiempu xeolóxico o tabla cronoestratigráfica internacional ye'l marcu de referencia pa representar los eventos de la historia de la Tierra y de la vida ordenaos cronolóxicamente. Afita divisiones y subdivisiones de les roques según la so edá relativa y del tiempu absolutu trescurríu dende la formación de la Tierra hasta l'actualidá, nuna doble dimensión: estratigráfica y cronolóxica. Estes divisiones tán basaes principalmente nos cambeos faunísticos observables nel rexistru fósil y pudieron datase por métodos radiométricos. La escala resume y xunifica los resultaos del trabayu sobre xeoloxía histórica fechu mientres dellos sieglos por naturalistes, xeólogos, paleontólogos y otros munchos especialistes. Dende 1974 la ellaboración formal de la escala ta fecha pola Comisión Internacional d'Estratigrafía de la Xunión Internacional de Ciencies Xeolóxiques y los cambeos, tres dellos años d'estudios y deliberaciones por subcomisiones específiques, han de ser ratificaos en congresos mundiales.

 Ver tamién 
 Xeoloxía histórica 
 Historia de la Tierra
 Escala de tiempu xeolóxicu llunar
 Escala de tiempu xeolóxica de Marte
 Seición y puntu d'estratotipu de llende global

 Referencies 

Categoría:xeoloxía histórica
Categoría:Paleontoloxía